હાલનો સમય હવે ઢોલીવૂડનો છે, તેને આપણે અર્બન ફિલ્મો તરીકે ઓળખીયે છીએ. પરંતું આ ફિલ્મોને અર્બન કહ્યા વિના પ્રાદેશિક ગુજરાતી ફિલ્મ કહીએ તો વધારે સારૂ. કારણ કે પહેલા એવું હતું કે આપણા ગ્રામ્ય કલ્ચર પર ફિલ્મો બનતી હતી અને શહેરી કલ્ચર પર ફિલ્મો બની રહી છે. એટલે તેને લોકોએ અર્બન ગુજરાતી ફિલ્મો એવું નામ આપી દીધું છે. ત્યારે ફરીવાર દર્શકોની વચ્ચે એક એવી ફિલ્મ તૈયાર થઈ છે. જેનું નામ છે મિશન મમ્મી, આ ફિલ્મ ગુજરાતી ભાષા અને ગુજરાતી પણાને ઉજાગર કરે છે. તાજેતરમાં જ આ ફિલ્મનું મ્યૂઝિક અને પોસ્ટર અમદાવાદમાં રિલીઝ કરવામાં આવ્યું હતું.